قانون اتمام حجت پر کچھ اشکالات
، پہلا اور تیسرا خدا کا منشا اپنے دین کی برتری قائم کرنا اور منکرین حق کو سزا دینا تھا۔ یہ اس نے کر دکھایا۔ رسول کے بعد کیا ہوا، اس کا تعلق دین سے نہیں۔ لوگ مرتد ہوئے، تو انھیں پھر سزا ملی۔ وہ طاقت ور تھے اور مسلمان نہایت کمزور تھے پھر بھی انھیں سزا ملی اور انھیں اسلام کے آگے سر تسلیم خم کرنا پڑا۔ سزا کے خوف سے مجرم کا توبہ کرلینا ممکن ہے بلکہ ایسا ہی ہوا مگر مسئلہ وہ اشخاص نہیں خدا کے قانون اور اس کی سزا کے نفاذ کو دنیا کے سامنے نمونے کے طور پر پیش کرنا تھا اور وہ بخوبی پورا ہوا۔ اور سزا سے بچ رہے تو ان کا فیصلہ ان کی موت کے بعد ہو جانا تھا۔ گزشتہ اقوام کو عذاب دینے میں بھی محدودیتیں لاحق تھیں۔ وہاں بچوں، جانوروں اور پودوں و غیرہ تک اس کی زد میں آئے۔ انھیں بچانا ممکن نہ تھا۔ انسانی ہاتھوں سے جو عذاب دیا گیا اس میں کچھ دوسری طرح کی محدودیت ملوث رہی۔ اس معاملے کو وسیع تناظر میں ہی سمجھا جا سکتا ہے۔ اس کی مثآل سورہ توبہ میں دیکھیے ۔ عین اس وقت جب سب مشرکین کو قتل کرنے کا حکم دیا گیا ساتھ یہ بھی بتا دیا کہ کوئی مشرک تم سے پناہ مانگے تو پناہ دو اور اسے قرآن بتاؤ ممکن ہے وہ اب تک لا علم ہو۔ استثنائی معاملات سے خدا کا قانون باطل نہیں ہو جاتا۔ دنیا میں یہ ایسا ہی ممکن تھا۔ دوسرا مرد و وعورت کے درمیان جس نوک جھونک کی مثال آپ نے دی وہ انفرادی معاملات ہیں۔ لیکن جب سماج ہی پورا بدل جائے تو عورت تو پورے کے پورے قبیلوں نے اسلام قبول کر لیا۔ اس خواتین کا حالات کے تابع ہوکر اسلام قبول کر لینا بہت قرین قیاس تھا اور عملا ہوا بھی یہی۔ مرد کو پلٹ کر جواب دینے اور مرد پر انحصار کرنے میں بہت فرق ہے۔ آج کی عورت ہی کو دیکھیے کہ کس حد تک اسے آزادی اور اختیار حاصل ہے مگر مرد پر اس کا انحصار ختم نہیں ہوا۔ یہی وجہ ہے کہ عورت جب اپنے سسرال رخصت ہوتی ہے تو بہت کچھ اثر قبول کرتی ہے۔ یہ ضمنی بات ہے لیکن جب پورا سماج ہی اسلام کے تابع ہو رہا ہو تو مرد بھی اس کی تاب نہیں لا پائے کجا یہ کہ عورت کوئی استقامت دکھا پاتی۔ چونکہ عملا اور حقیقتا یہ حکمت عملی پوری طرح کامیاب ہو کر سامنے آچکی اس لیے اس پر کوئی سوال پیدا نہیں ہو سکتا۔
جی ہاں میں کتاب جہاد ۔ ایک مطالعہ کا مطالعہ کر چکا ہوں لیکن عمار بھائی نے تقریباً تمام روایات طبری، تاریخ امم والملوک،بلاذری اور دوسری تاریخی کتب سے لی ہیں جو اکثر و بیشتر مردود ہوتی ہیں اور ان کی بنیاد پر کسی چیز کا قطعی فیصلہ نہیں کیا جا سکتا اس کے علاوہ غامدی صاحب نے جو قانون اتمام حجت کے حق میں جو روایات جمع کی ہیں وہ بھی دیکھیں لیکن وہ تمام روایات ایمبیگیوس تھیں ان روایات سے جو نتیجہ نکلتا ہے وہ یہ ہے کہ صحابہ نے جو جنگ لڑی وہ دینی جنگ تھی یہاں غامدی صاحب کی بات بھی مانی جا سکتی ہے اور مولانا مودودی کی بھی دوسرا وہاں پہلے حصے میں ایک روایت ہے جس میں عذاب کا ذکر آیا ہے لیکن وہ پڑھنے ہی سے معلوم ہوتا ہے کہ عذاب کا لفظ لغوی معنوں میں استعمال ہوا ہے جیسے حضرت عمر نے تراویح کو بدعت کہا اور اس پر عمل بھی کیا اس کی سند کا مجھے علم نہیں ہے لہذا ان روایات سے بھی میں مطمئن نہیں ہوا